/* KOM/2010/0655 galutinis */ KOMISIJOS ATASKAITA EUROPOS PARLAMENTUI, TARYBAI IR EUROPOS EKONOMIKOS IR SOCIALINIŲ REIKALŲ KOMITETUI Naujų keleivinių automobilių CO2 stebėsena ES. 2009 m. duomenys





[pic] | EUROPOS KOMISIJA | Briuselis, 2010.11.10 KOM(2010) 655 galutinis KOMISIJOS ATASKAITAEUROPOS PARLAMENTUI, TARYBAI IR EUROPOS EKONOMIKOS IR SOCIALINIŲ REIKALŲ KOMITETUI Naujų keleivinių automobilių CO 2 stebėsena ES. 2009 m. duomenys KOMISIJOS ATASKAITAEUROPOS PARLAMENTUI, TARYBAI IR EUROPOS EKONOMIKOS IR SOCIALINIŲ REIKALŲ KOMITETUI Naujų keleivinių automobilių CO 2 stebėsena ES. 2009 m. duomenys 1. ĮŽANGA Pagal Sprendimo (EB) Nr. 1753/2000/EB[1] 9 straipsnį, kiekvienais kalendoriniais metais Komisija pateikia Europos Parlamentui ir Tarybai ataskaitą, pagrįstą iš valstybių narių gautais stebėsenos duomenimis. Ši ataskaita susijusi su 2009 m. stebėsenos duomenimis. Nuo 2010 m. vietoj ataskaitų pagal Sprendimą (EB) Nr. 1753/2000 stebėsena bus vykdoma ir ataskaitos bus teikiamos pagal Reglamentą (EB) Nr. 443/2009[2], nes tas sprendimas panaikintas ir pakeistas reglamentu. 2. NAUJŲ KELEIVINIŲ AUTOMOBILIŲ TENDENCIJOS 2.1. Duomenų kokybė ir apdorojimas Visos valstybės narės pateikė duomenis apie naujų keleivinių automobilių registravimą 2009 m. Kelių valstybių narių duomenis reikėjo apdoroti iš naujo rankiniu būdu, nes buvo užregistruotas kitoks nei sutarta kuras, naudotos nežinomos transporto priemonės, buvo taikomas pataisos faktorius ir buvo kitokių duomenų neatitikimų. Šios problemos buvo nustatytos duomenų vertinimo etape ir sėkmingai ištaisytos neprarandant daug duomenų. Reikėtų atsargiai analizuoti laiko eilutes, nes ne visos dabartinės valstybės narės teikė duomenis visais laikotarpiais, kaip matyti iš 3 skirsnio lentelių. Nors labai stengiamasi pateikti nuoseklias duomenų eilutes, tendencijos gali būti su tam tikrais pertrūkiais, atsiradusiais dėl metodologijos ir stebėsenos sistemos patobulinimų. Skirtingai nuo ankstesnių metų ataskaitų, šioje ataskaitoje pateikti apibendrinti duomenys yra susiję su visomis kuro rūšimis (anksčiau buvo pateikiami tik su benzinu ir dyzelinu susiję duomenys), o išmetamo CO2 kiekio duomenims nebetaikoma 0,7 % pataisa Ši 0,7 % pataisa buvo taikoma vertinant Europos automobilių gamintojų asociacijos (ACEA, Association de Consructeurs Europeens d' Automobiles), Japonijos automobilių gamintojų asociacijos (JAMA, Japan Automobile Manufacturers Association) ir Korėjos automobilių gamintojų asociacijos (KAMA, Korea Automobile Manufacturers Association) pažangą, taip siekiant kompensuoti skirtumus, atsiradusius pasikeitus bandymų tvarkai po to, kai šios asociacijos jau buvo pri[si]ėmusios savanoriškus įsipareigojimus[3]. Dabar Reglamentu (EB) Nr. 443/2009 nustatyti tikslai yra aukštesni negu minėtieji įsipareigojimai. Siekiant nuoseklumo su ankstesnėmis ataskaitomis, ir toliau pateikiami duomenys, suskirstyti pagal transporto priemonių gamintojų asociacijas. Į stebėsenos ataskaitą antrą kartą įtraukti alternatyviaisiais degalais (AD) varomų transporto priemonių duomenys, nes išaugo tokių transporto priemonių rinkos dalis ir pagerėjo duomenų kokybė. Tai apima transporto priemones, varomas: suskystintomis naftos dujomis (SND), gamtinėmis dujomis (GD), elektra, vandeniliu, dviejų rūšių degalais, benzinu-bioetanoliu, benzinu-SND, benzinu-GD, taip pat kategorijai „kitos“ priskiriamas transporto priemones. 2.2. Vidutinis naujų keleivinių automobilių išmetamo CO 2 kiekis 2009 m. Europos Sąjungoje užregistruotų naujų keleivinių automobilių vidutinis savitasis išmetamo CO2 kiekis buvo 145,7 g CO2/km. Taigi, palyginti su ankstesniais metais, išmetamo CO2 kiekis sumažėjo 5,1 %, arba 7,9 g CO2/km (2008 m. jis buvo 153,6 g CO2/km). Tai didžiausias santykinis savitojo išmetamųjų teršalų kiekio sumažėjimas nuo pat stebėsenos sistemos taikymo pradžios. Iš dalies tokį sumažėjimą galėjo lemti finansų ir ekonomikos krizė, taip pat kelių valstybių narių įgyvendintos senų automobilių atsisakymo sistemos. 2009 m. duomenys rodo tam tikras automobilių galingumo mažėjimo tendencijas: šiek tiek sumažėjo vidutinis variklio galingumas, transporto priemonės masė ir variklio darbinis tūris. 2009 m. dyzelinu varomų automobilių išmetamo CO2 kiekis sumažėjo beveik 6 gramais, benzinu varomų – beveik 9 gramais, o alternatyviaisiais degalais varomų transporto priemonių – šiek tiek daugiau kaip 11 gramų. Naujų dyzelinu ir naujų benzinu varomų automobilių rodiklių skirtumas sumažėjo iki beveik 2,3 gramo. Paminėtina, kad prieš 10 metų skirtumas tarp naujų dyzelinu ir naujų benzinu varomų automobilių rodiklių buvo daugiau kaip 17 gramų. Naujų benzinu varomų automobilių 2009 m. užregistruota daugiau negu dyzelinu varomų. 2009 m. labai išaugo alternatyviaisiais degalais varomų automobilių dalis. Didžiąją šio augimo dalį sudaro Italijoje užregistruoti benzinu-SND varomi automobiliai, kurie sudaro 92,8 % visų ES-27 užregistruotų naujų benzinu-SND varomų keleivinių automobilių. 1 lentelė. Vidutinis naujų lengvųjų automobilių išmetamo CO2 kiekis pagal degalų rūšį (ES-27) Visos degalų rūšys | 1347 | 1356 | 1372 | 1379 | 1373 | 1337 | Benzinas | 1237 | 1235 | 1238 | 1235 | 1228 | 1206 | Dyzelinas | 1463 | 1479 | 1501 | 1510 | 1508 | 1498 | Alternatyvieji degalai | 1415 | 1404 | 1392 | 1271 | 1237 | 1169 | 2.4. Stebėsenos duomenys pagal transporto priemonių gamintojų asociacijas Siekiant nuoseklumo su ankstesnėmis ataskaitomis, šiame skyriuje duomenys suskirstyti pagal transporto priemonių gamintojų asociacijas. 2009 m. kiekvienos asociacijos naujų keleivinių automobilių išmetamo CO2 kiekis mažėjo. Palyginti su 2008 m., ACEA vidutinis išmetamo CO2 kiekis sumažėjo 7,3 g, JAMA – 11,2 g, KAMA – 9,7 g, o kitų gamintojų – vidutiniškai 18,4 g. KAMA ir JAMA vidutinis naujų keleivinių automobilių išmetamų teršalų kiekis 2009 m. buvo mažesnis negu ACEA, nors 2007 m. situacija buvo priešinga. 7 lentelė. Vidutinis naujų keleivinių automobilių išmetamo CO2 kiekis pagal transporto priemonių gamintojų asociaciją VOLKSWAGEN | 1 396 | 131 | 150,7 | 1 595 889 | FORD | 1 268 | 125 | 139,7 | 1 249 195 | FIAT | 1 134 | 119 | 130,1 | 1 206 362 | RENAULT | 1 308 | 127 | 137,7 | 1 079 984 | PEUGEOT | 1 292 | 126 | 133,6 | 966 013 | CITROEN | 1 328 | 128 | 137,9 | 850 753 | OPEL | 1 329 | 128 | 147,6 | 802 686 | TOYOTA | 1 277 | 126 | 131,7 | 691 518 | BMW | 1 526 | 137 | 151,2 | 680 768 | DAIMLER | 1 487 | 135 | 166,8 | 666 341 | AUDI | 1 605 | 141 | 160,2 | 586 764 | SKODA | 1 266 | 125 | 147,9 | 446 671 | NISSAN | 1 348 | 129 | 154,3 | 359 094 | HYUNDAI | 1 245 | 124 | 137,8 | 322 432 | SEAT | 1 253 | 125 | 140,1 | 307 811 | KIA | 1 384 | 131 | 145,9 | 240 986 | VAUXHALL | 1 321 | 128 | 151,9 | 233 400 | HONDA | 1 354 | 129 | 147,3 | 231 810 | DACIA | 1 182 | 121 | 151,9 | 226 618 | MAZDA | 1 251 | 124 | 149,5 | 199 299 | Vienas iš gamintojų, kurių pagamintų automobilių 2009 m. Europos Sąjungoje užregistruota daugiau kaip 10 000 vienetų, jau pasiekė nustatytą 2015 m. normą. Tai –MARUTI (vidutinė masė – 932 kg, savitoji teršalų išmetimo norma – 110 g CO2/km, vidutinis savitasis išmetamų teršalų kiekis 2009 m. – 104 g CO2/km, 2009 m. užregistruota 14 095 vienetai). [1] Europos Parlamento ir Tarybos sprendimas Nr. 1753/2000/EB, nustatantis naujų keleivinių automobilių vidutinio konkretaus išmetamųjų CO2 dujų kiekio kontrolės sistemą, OL L 202, 2000 8 10. [2] 2009 m. balandžio 23 d. Europos Parlamento ir Tarybos reglamentas (EB) Nr. 443/2009, nustatantis naujų keleivinių automobilių išmetamų teršalų normas, OL L 140, 2009 6 5. [3] Daugiau informacijos apie 0,7 % pataisą rasite COM(2002) 693 galutinis ir COM(2004) 78 galutinis. [4] ES-15 sudaro Airija, Austrija, Belgija, Danija, Graikija, Ispanija, Italija, Jungtinė Karalystė (išskyrus Šiaurės Airiją), Liuksemburgas, Nyderlandai, Portugalija, Prancūzija, Suomija, Švedija, Vokietija. ES-10 sudaro Čekija, Estija, Kipras, Latvija, Lenkija, Lietuva, Malta, Slovakija, Slovėnija ir Vengrija. ES-12 sudaro ES-10, Bulgarija ir Rumunija. ES-25 sudaro ES-15 ir ES-10. ES-27 sudaro ES-15 ir ES-12. [5] „Kiti“ apima nenustatytus naujus keleivinius automobilius (automobilius, apie kuriuos valstybės narės reikiamą informaciją pateikė netinkamai) [6] Visas naujų užregistruotų keleivinių automobilių skaičius ataskaitas pateikusiose ES valstybėse narėse. [7] http://ec.europa.eu/environment/air/transport/co2/co2_monitoring.htm [8] Savitoji teršalų išmetimo norma, apskaičiuota pagal Reglamento (EB) Nr. 443/2009 I priedo formules.